മാടപ്പള്ളി ബ്ലോക്ക് പഞ്ചായത്തിന് 2.50 കോടിയുടെ പുതിയ കെട്ടിടം നിര്മിക്കുന്നു ചങ്ങനാശേരി: മാടപ്പള്ളി ബ്ലോക്ക് പഞ്ചായത്തിന് 2.50 കോടിയുടെ പുതിയകെട്ടിടം നിര്മിക്കുന്നു. പുതിയ ഓഫീസ് കെട്ടിടത്തിന്റെ ശിലാസ്ഥാപനം പ്രസിഡന്റ് അലക്സാണ്ടര് പ്രാക്കുഴി നിര്വഹിച്ചു. നിലവില് പരിമിതമായ സൗകര്യത്തിലാണ് ബ്ലോക്ക് പഞ്ചായത്ത് കാര്യാലയം പ്രവര്ത്തിക്കുന്നത്. വിവിധ ആവശ്യങ്ങള്ക്കായി ബ്ലോക്ക് പഞ്ചായത്തില് എത്തിച്ചേരുന്ന പൊതുജനങ്ങള്ക്ക് മെച്ചപ്പെട്ട സേവനം നല്കുന്നതില് ബുദ്ധിമുട്ടനുഭവിക്കുന്ന സാഹചര്യത്തിലാണ് പുതിയ ഓഫീസ് കെട്ടിടംനിര്മ്മിക്കുന്നതിന് ബ്ലോക്ക് പഞ്ചായത്ത് കമ്മിറ്റി തീരുമാനിച്ചത്. വൈസ് പ്രസിഡന്റ് സുനിത സുരേഷ് അധ്യക്ഷത വഹിച്ചു. ഗ്രാമപഞ്ചായത്ത് പ്രസിഡന്റുമാരായ മണിയമ്മ രാജപ്പന്, റോസമ്മ മത്തായി, സോഫി ലാലിച്ചന്, ജില്ലാ പഞ്ചായത്ത് വികസന സ്റ്റാന്ഡിംഗ് കമ്മിറ്റി ചെയര്പേഴ്സണ് മഞ്ജു സുജിത്ത്, ജില്ലാ പഞ്ചായത്തംഗം സുധാ കുര്യന്, ബ്ലോക്ക് പഞ്ചായത്ത് സ്റ്റാന്ഡിംഗ് കമ്മിറ്റി ചെയര്മാന്മാരായ വിനു ജോബ് കുഴിമണ്ണില്, ബിന്ദു ജോസഫ്, ടി. രഞ്ജിത്ത്, ബ്ലോക്ക് പഞ്ചായത്ത് മെന്പര്മാരായ ലൈസാമ്മ ആന്റണി, വര്ഗീസ് ആന്റണി, മാത്തുകുട്ടി പ്ലാത്താനം, സബിത ചെറിയാന്, ബീന കുന്നത്ത്, സൈനാ തോമസ്, എന്. രാജു, റ്റീനാമോള് റോബി, സെക്രട്ടറി എം.ഇ. ഷാജി എന്നിവര് പ്രസംഗിച്ചു.